
REPUBLIKA HRVATSKA 
TRGOVAČKI SUD U ZAGREBU
STALNA SLUŽBA 
Karlovac, Trg hrvatskih branitelja 1

R E P U B L I K A  H R V A T S K A
R J E Š E N J E

Trgovački sud u Zagrebu, Stalna služba, po sucu Goranki Boljkovac, kao stečajnom sucu, u stečajnom postupku nad stečajnim dužnikom UDRUGA HRVATSKI RODITELJ u stečaju, Zagreb, Vida Došena 26, OIB 56935848728, dana 18. svibnja 2018. 

r i j e š i o    j e


Nalaže se Financijskoj agenciji da naloži banci prijenos zaplijenjenog iznosa predujma od 25,00 kn na račun ovog suda IBAN: HR9223900011300000460, model HR00, pozivom na broj 4809-16.

Obrazloženje

FINA-a Regionalni centar Zagreb, podnijela je ovom sudu dana 6. lipnja 2016. prijedlog za otvaranje stečajnog postupka nad dužnikom UDRUGA HRVATSKI RODITELJ, Zagreb, Vida Došena 26, OIB 56935848728, a temeljem odredbe članka 110. stavak 1. Stečajnog zakona (Narodne novine broj 71/15, 104/17, dalje u tekstu: SZ-a).  
 
Rješenjem ovog suda posl.br. 4 St-4809/16 od 3. svibnja 2018. otvoren je i istovremeno zaključen stečajni postupak nad dužnikom UDRUGA HRVATSKI RODITELJ, Zagreb, Vida Došena 26, OIB 56935848728. 
 
Podneskom zaprimljenim kod suda 11. svibnja 2018. FINA je izvijestila sud da su na računu dužnika evidentirana zaplijenjena novčana sredstva u iznosu od 25,00 kn, pa je FINA od suda zatražila uputu o postupanju sa zaplijenjenim iznosom.

Odredbom čl. 112. st. 1. SZ-a propisano je da nakon što Financijska agencija utvrdi nemogućnost izvršenja osnove za plaćanje radi nedostataka novčanih sredstava na računima dužnika pravne osobe, naložiti će banci da zaplijeni novčana sredstva s računa dužnika, u iznosu od 5.000,00 kn za predujam za namirenje troškova stečajnoga postupka; odredbom stavka 6. istog članka propisano je da će rješenjem o otvaranju stečajnoga postupka nad dužnikom pravnom osobom sud naložiti Financijskoj agenciji da naloži banci prijenos zaplijenjenoga iznosa predujma na račun suda. 

Obzirom da je sud propustio rješenjem o otvaranju i zaključenju stečajnog postupka naložiti Financijskoj agenciji da naloži banci prijenos zaplijenjenog iznosa predujma od 25,00 kn na račun ovoga suda, valjalo je ovim rješenjem, a temeljem odredbe čl. 112. st. 6. SZ-a, naložiti Financijskoj agenciji da naloži banci prijenos zaplijenjenog iznosa predujma od 25,00 kn na račun ovog suda.

Stoga je riješeno kao u izreci ovog rješenja. 

U Karlovcu, 18. svibnja 2018.
                                   
                                                                                                                 Sudac: 
                                                                                                                Goranka Boljkovac, v.r.

		Za točnost otpravka-
	 ovlašteni službenik:
	 Renata Klokočki

Uputa o pravnom lijeku:	
Protiv ovog rješenja dopuštena je žalba 
u roku od 8 dana od dana dostave rješenja,
koja se podnosi u tri primjerka,
Visokom trgovačkom sudu Republike Hrvatske,
putem ovog suda. 

